Žvaigždinis laikas

Žvaigždinis laikas – laiko matavimo skalė, kurios pagrindą sudaro žvaigždinė para. Tai laiko tarpas tarp dviejų gretimų vienavardžių pavasario lygiadienio taško kulminacijų tame pačiame geografiniame dienovidinyje. Žvaigždinis laikas skaitmenine verte yra lygus rektascensijai šviesulio, kuris tuo momentu yra viršutinėje kulminacijoje.

Žvaigždinė para Žemėje trunka 23 valandas, 56 minutes ir 4,1 sekundę – ji yra beveik 4 minutėmis trumpesnė už vidutinę Saulės parą, trunkančią 24 valandas (Saulės para – yra laiko tarpas tarp dviejų vienavardžių Saulės centro kulminacijų tame pačiame geografiniame dienovidinyje).

Astronominiai matavimo vienetai